Document ID: 31998R0382

ΚΑΝΟΝΙΣΜΟΣ (ΕΚ) αριθ. 382/98 ΤΗΣ ΕΠΙΤΡΟΠΗΣ της 18ης Φεβρουαρίου 1998 για την τροποποίηση του κανονισμού (ΕΟΚ) αριθ. 3846/87 όσον αφορά την ονοματολογία των γεωργικών προϊόντων για τις επιστροφές κατά την εξαγωγή για κεράσια προσωρινά διατηρημένα αλλά ακατάλληλα για διατροφή στην κατάσταση που βρίσκονται
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε από τον κανονισμό (ΕΚ) αριθ. 2199/97 (2), και ιδίως το άρθρο 16 παράγραφος 8,
Εκτιμώντας:
ότι ο κανονισμός (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2541/97 (4), έχει καθορίσει την ονοματολογία των γεωργικών προϊόντων για τις επιστροφές κατά την εξαγωγή 7
ότι, προκειμένου να είναι επιλέξιμα για την επιστροφή κατά την εξαγωγή τα προσωρινά διατηρημένα κεράσια αλλά τα οποία είναι ακατάλληλα για διατροφή στην κατάσταση που βρίσκονται, που υπάγονται στον κωδικό ΣΟ 0812, πρέπει να υποστούν επεξεργασία αφαιρέσεως των ποδίσκων, αφαιρέσεως των πυρήνων και διατηρήσεως σε υγρό θειωμένο διάλυμα και να έχουν καθαρό βάρος αφού στραγγιστούν ίσο με το 50 % του καθαρού βάρους 7
ότι για ορισμένα κεράσια μικρού μεγέθους, θα πρέπει να αυξηθεί η ποσότητα της άλμης στο δοχείο μεταφοράς πέραν του 50 % κατά βάρος για να διασφαλισθεί η πλήρης διήθηση των καρπών στο στόμιο του δοχείου 7 ότι για να είναι το προϊόν αυτό επιλέξιμο για την επιστροφή πρέπει να μειωθεί το ελάχιστο ποσοστό του καθαρού στραγγισμένου βάρους σε σχέση με το καθαρό βάρος 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως των μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 3846/87, στον τομέα «11. Μεταποιημένα προϊόντα με βάση τα οπωροκηπευτικά», για τα κεράσια προσωρινά διατηρημένα που υπάγονται στον κωδικό των προϊόντων 0812 10 00 9100, η τιμή «50 %» αντικαθίσταται από την τιμή «45 %».
Άρθρο 2
Ο παρών κανονισμός αρχίζει να ισχύει στις 24 Φεβρουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Φεβρουαρίου 1998.

Labels: 3
17